SUID-AFRIKAANSE RADIOLIGA 
SARLNUUS SONDAG 16 SEPTEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 438,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTEL 


Dit is met leedwese dat ons die afsterwe van Yvonne Vercueil, ZS6WV, op 1 
September, moet aankondig. Ons betuig ons innige meegevoel aan haar familie 
en vriende. 


(POUSE) 
In die nuus vandag; 
SARL SE WEBWERF IN VERLEENTHEID GEBRING 


EMV-WERKGROEP VAN STANSA Lê AANBEVELING VIR KLI- 
STANDAARD AAN OKOSA VOOR 


OKOSA GEE KENNIS VAN DIE OPSTEL VAN REGULASIES AAN- 
GAANDE LISENSIE-UITSLUITING 


DWTI-SPREKER SAL ONTWIKKELINGS IN DIE SUID-AFRIKAANSE 
RUIMTEARENA TYDENS DIE SA AMSAT RUIMTESIMPOSIUM IN 
OëNSKOU NEEM 


WEEKLIKSE NET VANUIT SCL-BONO WETENSKAPONDEKKINGSEN- 
TRUM 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


SARL SE WEBWERF IN VERLEENTHEID GEBRING 


Gedurende die afgelope week is die forumafdeling van die SARL se webtuiste 
deur ongewenste persone binnegedring en het hulle ongewenste leesstof daarop 
geplaas. Daar is vinnig opgetree om die aanstootlike leesstof te verwyder en 
as 'n tydelike maatreel is die opdateringsfasiliteit vanaf die tuisblad ook ver- 
wyder. Die forumafdeling is gede-aktiveer en na korrektiewe aksie deur die 


webadministrateurs en die diensverskaffer is dit weer in diens gestel. Die op- 
dateringsfasiliteit op die tuisblad sal egter geblokkeer bly totdat `n volledige 
ondersoek toon hoe die skelms by die beveilingstelsels verby gekom het. 


EMV-WERKGROEP VAN STANSA Lê AANBEVELING VIR KLI- 
STANDAARD AAN OKOSA VOOR 


Werkgroep 6 van STANSA se TOT73 en TCS80 tegniese komitees het hulle Kon- 
sepregulasie vir KLT aan OKOSA vir verdere oorweging voorgelê. Daar is 
'n aantal aangeleenthede waaroor die werkgroep nie konsensus kon bereik nie 
en waaroor OKOSA besluite sal moet neem. OKOSA sal die voorstel vir `n 
tussentydse standaard aan die CISPR-vergadering, wat later hierdie maand in 
Australië plaasvind, voorlê. Na finalisering van die tussentydse standaard sal 
OKOSA die dokument vir kommentaar deur die publiek publiseer voordat dit 
as regulasies gepubliseer sal word. 


Die regulasies sal deur 'n internasionale CISPR-standaard vervang word sodra 
die wêreldorganisasie oor so `n standaard kan ooreenkom. Dit word reeds vir 
'n lang tyd afgewag en huidige aanduidings is dat dit nog 'n hele tyd sal wees 
voordat dit gebeur. 


Miskien die mees belangrike item in die dokument is die klagteprosedure. Dit 
verplig die operateur van die steurende stelsel om die steuringsverskynsel binne 
'n redelike tyd op te los. Daar sal verder ook `n publieke databasis aangaande 
KLT-stelsels bestaan. 


Die SARL volg steeds die verpligte insluiting van uitkerwing op die HE- 
amateurbande op. 


OKOSA GEE KENNIS VAN DIE OPSTEL VAN REGULASIES AAN- 
GAANDE LISENSIE-UITSLUITING 


OKOSA het kennis gegee dat hy van voorneme is om regulasies op te stel aan- 
gaande die uitsluiting van `n groot aantal laekragapparate van lisensievereistes. 
OKOSA versoek dat kommentaar op die voorstelle gelewer word en dit moet 
hulle voor 2 Oktober bereik. 


Die SARL neem die lang lys onder oë om te verseker dat aan geen ama- 
teurtoekennings afbreuk gedoen word nie. Verdere inling is beskikbaar op 
WWW.icasa.org. 


DWTI-SPREKER SAL ONTWIKKELINGS IN DIE SUID-AFRIKAANSE 
RUIMTEARENA TYDENS DIE SA AMSAT RUIMTESIMPOSIUM IN 
OëNSKOU NEEM 


Dr Valanathan Munsami van die Departement van Wetenskap en Tegnologie sal 
ontwikkelings in die Suid-Afrikaanse ruimtearena in oënskou neem tydens die 
SA AMSAT ruimtesimposium wat op Saterdag 6 Oktober by die NARS gehou 
sal word. Hy sal fokus op die DWT se 10-jaar implementeringsplanne en die 
opstel van 'n nasionale strategie vir ruimtewetenskaptegnologie. 


Die volledige program is beskikbaar op www.amsatsa.org.za. Registrasiebeson- 
derhede is ook daar beskikbaar. 'Ten einde voordeel te trek uit die geleenthede 
vir vroeë bespreking, bespreek so vroeg as moontlik. Daar is voordeliger tariewe 
vir lede van SA AMSAT en die SARL. 


WEEKLIKSE NET VANUIT SCL-BONO WETENSKAPONDEKKINGSEN- 
TRUM 


Hier is opwindende nuus vir alle radioklubs in skole en belangstellende radioa- 
mateurs. 


`n Nuwe net, Sci-Net, sal vanaf 2 Oktober vanuit die amateurstasie met roepsein 
ZS6SCIL, in die Sci-Bono wetenskapontwikkelingsentrum bedryf word. Dit word 
beoog om skolestasies van oraloor by die net te betrek. Hierdie inisiatief word 
deur die Gautengse Departement van Onderwys se Ontwikkelingskurrukulum 
ondersteun en alle radioamateurs word versoek om hulle plaaslike skoleklubs 
en jeugnetwerke hieroor in te lig, en hulp te verleen waar nodig. Onthou om 
jou stasie vooraf by die SARL as opvoedkundige stasie te registreer, dan mag 
jongmense sonder lisensies, maar onder jou toesig, met ander stasies dmv. jou 
toerusting kommunikeer. 


Sci-Net sal elke weeksdag om 11:00 SAT begin, en die volgende frekwensies sal 
gebruik word: 80 m 3,650 MHz LSB; 40 m 7,065 MHz LSB; 30 m 10,130 MHz 
HSB; 20 m 14,265 MHz HSB; 2 m 145,650 en 145,750 MHz FM Afhangende 
van die beskikbaarheid van die herhalers. 


Die jongmense sal ook by die amateurstasie in die Sci-Bono wetenskapontwikke- 
lingsentrum aan amateurradio bekendgestel word. 


TEKEN IN OP HF HAPPENINGS (Berig opgestel uit HF Happenings 267) 


HF Happenings word weekliks deur Dennis, ZS4BS, gepubliseer en is 'n moet 
vir DX-ers en kompetisiedeelnemers. 


Tans word die nuusbrief aan 13 verskillende e-posgroepe versend aangesien Den- 
nis se diensverskaffer slegs 25 adresse per groep toelaat. 


Ongeveer twee weke gelede het Dennis deur GoogleGroups `n adreslys geskep 
en verwag om dit gou in gebruik te neem. Onderhandelinge met hulle het egter 
skipbreuk gely. Dennis vra dat julle asb. die uitnodiging van GoogleGroups om 
by die intekenlys vir HF Happenings by hulle aan te sluit IGNOREER. 


Verlede week het Dennis na YahooGroups gegaan en daar suksesvol `n 
poslys geskep. Neem ASSEBLIEF die uitnodiging van Yahoo aan om by 
hulle intekenaarlys vir HF Happenings aan te sluit. Jy kan ook aansluit 
deur van die volgende e-posadres gebruik te maak: HF Happenings- 
subscribe@yahoogroups.com. Sodra hierdie lys in werking is, sal Dennis hiervan 
gebruik maak om HF Happenings te versprei. Dennis sien daarna uit dat jy by 
hierdie lys sal aansluit. 


HE-VOORTPLANTINGSTOESTANDE 


Hannes Coetzee, ZS6GBZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees, behalwe gedurende 
29 en 30 September wanneer lae stormvlakke verwag word. Die verwagte effek- 
tiewe sonvlektelling sal gedurende die komende week minder as 5 wees. Met die 
somer in die lug is die DX-toestande ook gelukkig bietjie meer rooskleurig. 


15 m en 20 m is die beste keuse vir DX met moontlike 15 en 20) m-openinge vanaf 
13:00 SAT na Indië. Daar is `n moontlikheid van 20 m-openinge na Australië 
vanaf 06:00. Vanaf ongeveer 16:00 is daar moontlike 20 m-openinge na Europa 
en 40 m kan vanaf 22:00 oopmaak. Kontakte met die Verenigde State gaan baie 
uitdagend wees. 


Vir die morsekode- en digitale entoesiaste sal dit lonend wees om 10 MHZ te 
monitor. 


Plaaslik gaan toestande gedurende die dag op 40 m goed wees. Verder is dit 
nou weer die tyd om saans kontakte te maak vir jou 80 m WAZS-toekenning. 


Onthou dat hierdie net `n voorspelling is en dat HF jou nog steeds kan verras. 
Skakel jou stel aan,luister en roep ook CO om seker te maak dat jy deel van die 
opwinding is. 


Besoek gerus www.spaceweather.co.za vir verdere inligting. 
DAGBOEK VAN GEBEURE 


9 September, vanmiddag, - Lente @ORP Sprint; 20 September - Sluitingsdatum 
vir inskrywings vir Oktober RAE; 21 tot 22 September Tweede been van die 
SARL BHF/UH-kompetisie; 29 September Dames Alleen ZU-RAF-kursus deur 
die Kempton Park RATV; 29 September Pretoria ARK se snuffelmark en AJV; 
4 - 10 Oktober - Spesiale ruimteprogram; 5 Oktober Neem jou handdraagstel na 
die werk dag; 6 Oktober - SA AMSAT Ruimtekonferensie; 6 Oktober Oosrand 
A mateurradioklub se vlooimark en AJV; 18 Oktober - Klas A RABE. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHz in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


